User:Irenagrden

Irena Grden rođena je u Zaboku, a živi u Gornjoj Stubici. Već u osnovnoj školi pokazuje veliki angažman i interes za razna područja djelovanja. Kao odlična učenica sudjeluje na raznim školskim natjecanjima iz više predmeta dok u matematici postiže visoke rezultate. Usporedo djeluje 3 godine u KUD-u te 7 godina u crkvenom zboru u Gornjoj Stubici. Po završetku osnovne škole upisuje Opću gimnaziju u Zaboku gdje dalje nastavlja svoje aktivnosti. Tri godine zaredom osvaja 1. mjesto iz matematike i fizike na natjecanjima u krapinsko-zagorskoj županiji. Istovremeno piše članke u školskom listu «Gimnazijalac», sudjeluje na raznim festivalima, pohađa školu klavira, te uči tehnike slikarstva. Uza sve to honorarno radi kao pomoć u restoranu i pjevačica u glazbenom sastavu.

Vrlo mlada, uz pomoć glazbenika unutar obitelji, osniva svoj prvi glazbeni sastav u kojem je glavni vokal. Nakon godinu dana postaje aktivna članica narodno-zabavnog sastava «Složni brati» u kojem djeluje cijelo desetljeće, sve do 2008. kada s pjesmom «Deklica» na festivalu ,,Pjesma i tambura,, započinje solo karijeru.

Nakon završene Gimnazije upisuje na Prometni fakultet u Zagrebu koga u roku završava te se posvećuje poslu i glazbenom djelovanju. Mijenjajući nekoliko poslova odlučuje se za rad u obiteljskom obrtu. Zbog potrebe nadopune osobnog znanja i vještina upisuje(2007) i završava (2009.) specijalistički studij Komunikacijskog menadžmenta u Zaprešiću gdje posebnu pozornost posvećuje komunikaciji i odnosima s medijima. Danas djeluje kao solistica na području Zagorja, surađuje sa nizom glazbenih sastava i solistima , te kao autorica tekstova i glazbe sa redovitom pojavom na festivalima unutar i van Zagorja promovirajući kajkavsku riječ. 2010. godine izdaje svoj prvi solo album «Moj živote jedini» sa 14 pjesama od kojih je polovica na kajkavskom dijalektu.U svojim tekstovima posebnu pozornost posvećuje njegovanju kajkavštine, te nastoji očuvati kajkavski glazbeni «izričaj», između ostalog, i unutar Udruge Prava nota kojoj je Predsjednica.

Sudjeluje i pomaže raznim humanitarnim akcijama, te je članica nadzornog dijela Školskog odbora i volonterka u  OŠ u Gornjoj Stubici. Neke od pjesama: Dojdi mi bilo kad, Deklica, Ogenj, Moj živote jedini, Molim Te Majko, Hoću-neću, Dobro ti jutro Zagorje, Dajem ti i dr.

http://www.youtube.com/watch?v=3nZRiegX2jY

Izdavač albuma :Prava nota, G.Stubica, 2010. Likovno oblikovanje naslovnice:Enver Palalić